LAR-løsning på matrikel - en NetLogo-model.

Modellen kræver programmet NetLogo.

Modellen viser et parcelhus med kælder, terrasse og plæne.

LAR står for Lokal Afledning af Regnvand.

Man kan ændre på befæstningsgraden (hvor stort det flisebelagte areal er), om der bliver brugt græsarmering (og hvor lukket dette er) og om der er et regnvandsbed i haven.

Så kan man ændre på nedbørsmængden og se om kælderen bliver oversvømmet ved en given konfiguration af parametrene.

Til sidst kan man vælge mellem klimanormal 1990 og klimanormal 2020. Let regn og skybrud er ens ved de to indstillinger, men 5-års-hændelse og 10-års-hændelse er blevet voldsommere ved klimanormal 2020.

Kan bruges på fysik C og naturgeografi (vil jeg tro).

Hvis jeg får lavet et decideret CT-arbejdsark, hvor man skal ind og pille i koden, så ligger der teknisk set nogle differentialligninger og spøger i baggrunden (Mat A).